Karier Muzammil kang nomer siji ya iku dadi pegawai neng Departemen Luar Negeri kawit 1974. Panugasan pertamané menyang njaba negeri dadi Letda Tituler/Perwira Interpreter Arab karo gelar diplomatik Atase Lokal UNEF ("United Nations in the Service of Peace") neng Sinai, Mesir taun 1975 – 1976. Sakbanjuré saka Sinai,dhèwèké diangkat dadi Pjs. Kasubag Penyusunan Rencana Pusdiklat Departemen Luar Negeri. Ing taun 1977, dhèwèké ditugaské dadi interpreter basa Arab Presiden Soeharto nIng kunjungan kenegaran menyang negara-negara Arab (Kuwait, Arab Saudi, Suriah, Mesir, lan Yordania). kira-kirané wektu taun 1984, Muzammil éntuk panugasan dadi Kasubid Penerangan KBRI (Kedutaan Besar Republik Indonesia) Tunis karo gelar diplomatik Atase lan banjur Sekretaris Tiga. Ing taun 1988, dhèwèké dadi Kasi KSE-OKI-Timur Tengah ing Direktorat Jenderal Ekonomi lan Luar Negeri. 